CELEX: 32017R2056
Language: hu
Date: 2017-08-22 00:00:00
Title: A Bizottság (EU) 2017/2056 felhatalmazáson alapuló rendelete (2017. augusztus 22.) az 1301/2013/EU európai parlamenti és tanácsi rendeletnek az Európai Regionális Fejlesztési Alapból támogatandó, a fenntartható városfejlesztéshez kapcsolódó innovatív intézkedések kiválasztására és irányítására vonatkozó részletes szabályok tekintetében történő kiegészítéséről szóló 522/2014/EU felhatalmazáson alapuló rendelet módosításáról

11.11.2017   
            
            
               HU
            
            
               Az Európai Unió Hivatalos Lapja
            
            
               L 294/26
            
         A BIZOTTSÁG (EU) 2017/2056 FELHATALMAZÁSON ALAPULÓ RENDELETE
   (2017. augusztus 22.)
   az 1301/2013/EU európai parlamenti és tanácsi rendeletnek az Európai Regionális Fejlesztési Alapból támogatandó, a fenntartható városfejlesztéshez kapcsolódó innovatív intézkedések kiválasztására és irányítására vonatkozó részletes szabályok tekintetében történő kiegészítéséről szóló 522/2014/EU felhatalmazáson alapuló rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Regionális Fejlesztési Alapról és a „Beruházás a növekedésbe és munkahelyteremtésbe” célkitűzésről szóló egyedi rendelkezésekről, valamint az 1080/2006/EK rendelet hatályon kívül helyezéséről szóló, 2013. december 17-i 1301/2013/EU európai parlamenti és tanácsi rendeletre (1) és különösen annak 8. cikke (3) bekezdésére,
   mivel:
   
               (1)
            
            
               Az 522/2014/EU felhatalmazáson alapuló bizottsági rendelet (2) előírja, hogy a városi innovatív intézkedések végrehajtása legfeljebb három évet vehet igénybe. A városi hatóságoknak ugyanakkor több időre lehet szükségük a javasolt innovatív megoldások minden aspektusára kiterjedő teljes vizsgálat elvégzéséhez, az eredmények összegyűjtéséhez, valamint annak biztosításához, hogy a megoldások más uniós városi hatóságokra is átültethetőek legyenek.
            
         
               (2)
            
            
               Annak érdekében, hogy a komplex innovatív megoldások teljes körű végrehajtására elégséges idő álljon rendelkezésre, és így az innovatív intézkedések hozzáadott értéke teljes mértékben megmutatkozhasson, az 522/2014/EU felhatalmazáson alapuló bizottsági rendeletben előírt időkeretet egy évvel meg kell hosszabbítani.
            
         
               (3)
            
            
               Az 522/2014/EU felhatalmazáson alapuló rendeletet ezért ennek megfelelően módosítani kell.
            
         
               (4)
            
            
               Annak érdekében, hogy a legközelebbi, 2017 decemberére tervezett pályázati felhívásra már a módosított 522/2014/EU felhatalmazáson alapuló rendelet összefüggésében kerüljön sor, ennek a rendeletnek a kihirdetését követő napon hatályba kell lépnie,
            
         ELFOGADTA EZT A RENDELETET:
   1. cikk
   Az 522/2014/EU felhatalmazáson alapuló rendelet 2. cikke (6) bekezdésének helyébe a következő szöveg lép:
   
      „(6)   Az egyes innovatív intézkedések végrehajtása legfeljebb négy évet vehet igénybe.”
   
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 289. o.
   
   
      (2)  A Bizottság 522/2014/EU felhatalmazáson alapuló rendelete (2014. március 11.) az 1301/2013/EU európai parlamenti és tanácsi rendeletnek az Európai Regionális Fejlesztési Alapból támogatandó, a fenntartható városfejlesztéshez kapcsolódó innovatív intézkedések kiválasztására és irányítására vonatkozó részletes szabályok tekintetében történő kiegészítéséről (HL L 148., 2014.5.20., 1. o.).